open-index/open-wikipedia-markdown huggingface dataset:
Sara Eggesvik

**Sara Kristine Bantan Eggesvik** () er ein norsk-filippinsk fotballspelar som spelar for KIL/Hemne i 1. divisjon.

## Bakgrunn
Eggesvik er fødd i Bodø. Ho har ein norsk far og ei filippinsk mor. 

## Karriere
### Klubbkarriere
Eggesvik debuterte i Toppserien for Grand Bodø i oktober 2014, heime mot LSK Kvinner. 

I januar 2019 signerte Eggesvik for Charlton Athletic på nivå to i engelsk fotball. Sommeren 2019 var hun utlånt til Grand Bodø.

I juli 2020 signerte Eggesvik for KIL/Hemne i 1. divisjon. Etter 2021-sesongen valde ho å trappe ned for å fokusere på legestudium, og melde overgang til Malvik i 3. divisjon. Trass i at ho trappa ned fekk ho førespurnad om å representere det filippinske landslaget, som ho var kvalifisert til spel for ettersom mora henar kjem frå Filippinane. I juni 2022 var ho på si fyrste samling med landslaget etter å ha fått på plass filippinsk pass.

### Landslagskarriere
Eggesvik har aldersbestemte landskampar for Noreg. Ho debuterte for det filippinske landslaget med 3–0-siger mot Bosnia-Hercegovina, 23. juni 2022.

Hausten 2022 var ho ein del av det filippinske landslaget som blei meister i Søraust-Asia. Under meisterskapen scora ho sitt fyrste landslagsmål for Filippinane då dei slo Singapore 7–0 i gruppespelet.

Eggesvik var ein del av den filippinske troppen til VM i Australia og New Zealand i 2023, der ho var med å møte Noreg i gruppespelet. Ho var delaktig med i den fyrste scoringa til Filippinane i ein verdmeisterskap, då ho sendte pasninga som blei hedda i mål av Sarina Bolden i kampen mot New Zealand. Målet sørga for at Filippinane vann kampen og tok sin aller fyrste siger i ein verdsmeisterskap.

## Kjelder

**Denne artikkelen bygger på «[[:nb:Sara Eggesvik|Sara Eggesvik]]» frå , den 24. mars 2024.*  

## Bakgrunnsstoff
* Sara Eggesvik hos Footballdatabase
* Sara Eggesvik hos Noregs Fotballforbund
* Sara Eggesvik hos Soccerdonna
Whale and Dolphin Conservation

**Whale and Dolphin Conservation** (**WDC**), tidlegare Whale and Delphin Conservation Society i Storbritannia, er ein veldedig organisasjon for dyreliv som er vigd vern og velferd til alle kvalar, delfinar og niser over heile verda. Organisasjonen har kontor i Storbritannia, Nord-Amerika, Tyskland og Australia.

WDC blei skipa i Storbritannia i 1987. Hovudkvarteret ligg i Chippenham i Wiltshire. 

Organisasjonen driv Scottish Dolphin Centre, som ligg ved munningen av elva Spey på sørkysten av Moray Firth på den austlege kysten av Skottland. På nordsida av Firth ligg Chanonry Point som er kjend som ein av dei beste stadene i Storbritannia til å sjå tumlarar (*Tursiops truncatus*) frå land.

## Kjelder

**Denne artikkelen bygger på «[[:en:Whale and Dolphin Conservation|Whale and Dolphin Conservation]]» frå ,  den 24. mars 2024.*  

## Bakgrunnsstoff

*
Gråkval

**Gråkval** (*Eschrichtius robustus*) er ein bardekval og den einaste arten i slekta ***Eschrichtius*** som er monotypisk i gråkvalfamilien (**Eschrichtiidae**). Nyare forsking indikerer likevel at sørleg vågekval truleg er nærare i slekt med gråkval enn andre finnkvalar, noko som reiser spørsmål om inndelinga. Gråkvalen er blitt særleg kjend for den komplekse songen sin, kalla kvalsong.

## Skildring
Gråkvalen er flekkete mørkt grå til lysare grå i fargen. På huda veks gjerne mange andeskjel og kvallus. Arten har ikkje regulær ryggfinne, men har ein serie med puklar langs den bakre tredelen av ryggrada. Kvalen har to djupe furer på halsen, som gjer at han kan opna kjeften maksimalt når han beitar på byttedyr. Gråkvalen bruker dei kvite bardane sine til å filtrera mat frå havbotnen. Han er den einaste kvalarten som finn primærføda si i sediment på havbotnen. Som alle bardekvalar har han to blåsehol, som sit på toppen av bakhovudet/øvst i nakkeregionen.

Hoene er generelt noko større enn hannane. Dei blir gjerne 12,8–15,2 meter lange og kan vega opp mot 31–34 metriske tonn når dei er drektige. Hannane blir gjerne 11,9–14,3 meter lange og veg gjerne rundt 16 tonn.

## Utbreiing og habitat

Det finst to populasjonar av gråkval; austleg gråkval og vestleg gråkval, som begge er endemiske for det nordlege Stillehavet. Gråkvalen finst typisk i kystnære farvatn, med ei maksimaldjupne på rundt 100 meter. Austleg gråkval held til langs vestkysten av Nord-Amerika, frå Baja California i sør til Beringsundet i nord. Vestleg gråkval finst langs austkysten av Nordvest-Asia, frå kysten av Sør-Korea i sør til Okhotskhavet i nord.

Tidlegare fanst det også ein stamme av gråkval i Atlanterhavet. Det er ikkje nøyaktig kjent kva tid han blei utrydda, men det kan ha skjedd tidleg på 1700-talet, og kom sannsynlegvis av kvalfangst.

I nyare tid har det vore fleire tvilsame rapportar frå Atlanterhavet. 9. mai 2010 blei det derimot gjort ein sikker observasjon i det austre Middelhavet, utanfor kysten av Israel. Den same kvalen blei sett utanfor Barcelona i Spania 30. mai 2010. I 2013 blei det sett ein gråkval utanfor kysten av Namibia, den fyrste observasjonen på den sørlege halvkula. Desse kvalane kan ha sumt gjennom Nordvestpassasjen, som no er enklare å passera på grunn av klimaendringar.

## Åtferd
Gråkvalen er kjend for dei lange migreringane sine (opp mot 20 000 km eller meir tur/retur) mellom vinterbeite og parings- og kalveplassane sommarstid. Han er også kjend for kvalsongen sin, som er den mest komplekse blant alle kvalartar.

Gråkvalen filtrerer mat frå sedimenta på havbotnen, gjennom å leggja seg på sida og gulpa i seg mudderet, som så blir filtrert gjennom bardane når kvalen stig til overflata. Dei byggjer opp feittreservane i vinterhalvåret (i nord) og lever av desse i paringstida og kalvinga ( i sør).

## Kjelder

**Denne artikkelen bygger på «[[:no:Gråhval|Gråhval]]» frå ,  den 24. mars 2024.*  

## Bakgrunnsstoff
*
Sørkaper

**Sørkaper** (*Eubalaena australis*), også kalla **sørleg rettkval** og **antarktisk rettkval**, er ein kval i rettkvalfamilien, ei familiegruppe blant bardekvalane. Han lever berre på den sørlege halvkula, vanlegvis i eit sirkulært belte mellom 20 og 55°S. Dette inkluderer Sørishavet og dei sørlege farvatna i Atlanterhavet, Indiahavet og Stillehavet.

## Skildring

Sørkaper er svært lik nordkaper i utsjånad. I høve til finnkvalar er desse kvalane korte og kompakte i forma, nærast rumpetroll-liknande. Hovudet, som er enormt, utgjer typisk nær ein tredel av den totale kroppslengda, og sveivene er korte og runde i forma. Dei har to barderader med kring 225-270 bardar i kvar. Bardane er mørke i fargen og heng ned frå overkjeven, og kan bli opp mot 240-300 cm lange.

Sørkaperen blir gjennomsnittleg noko større enn nordkaperen (som også blir kalla nordatlantisk rettkval). Ei lengd på rundt 14-17,5 meter er typisk for oksar, medan kyrne kan bli over 18 meter lange. Kyrne blir også gjerne litt større enn oksane. Vekta varierer typisk mellom 36 og 73 tonn (i snitt ca. 63,5 tonn), men nokre forskarar har antyda at gravide kyr kan bli nærare 100 tonn tunge på det meste.

## Utbreiing og reproduksjon
Sørkaper finst berre på den sørlege halvkula, vanlegvis i eit sirkulært belte mellom 20 og 55°S, der ein har registrert han så langt sør som til 63°S. Dette inkluderer store delar av Sørishavet og havområde sør i Atlanterhavet, Indiahavet og Stillehavet, medrekna kyststrøk rundt sørspissen av Sør-Amerika (i Atlanteren opp mot sørkysten av Brasil), Afrika (i Indiahavet opp mot Madagaskar) og rundt sørkysten av Australia og rundt New Zealand.

Totalbestanden av sørkaper er blitt estimert til mellom 3 000-4 000 og opp mot 7 500 dyr. Paring og kalving går helst føre seg i verna bukter i området 20-30°S i perioden juni-november. Ei ku blir gjerne oppvarta av fleire (opp mot sju er registrerte) hannar under paringa. Hoene er drektige i rundt 11 månader og føder typisk ein einskild kalv, som gjerne veg 1-1,5 tonn og er omkring 4,5-6 meter lang ved fødselen. Hoene når kjønnsmoden alder når dei er rundt 8-10 år gamle.

## Åtferd
Sørkaperar et helst dyreplankton, som dei anten fangar gjennom å symja sakte (3-6 km/t) med munnen open nær overflata, eller gjennom å angripa større samlingar (stimar) på noko djupare vatn.

## Kjelder

**Denne artikkelen bygger på «[[:no:Sørkaper|Sørkaper]]» frå ,  den 24. mars 2024.*  

## Bakgrunnsstoff
*
Elisabeth Walaas

**Elisabeth Walaas** () er ein norsk diplomat, ambassadør og politikar i Arbeidarpartiet. Ho har vore norsk ambassadør i Kroatia, Tyrkia, Tyskland og Europarådet.

## Bakgrunn
Walaas har bakgrunn som lærar, og har sidan 1987 hatt ei rekkje verv og stillingar som politisk rådgjevar både i departement og organisasjonar. Ho har også hatt ei lang rekkje leiarstillingar i europapolitiske verksemder.

## Ambassadør
Walaas var i åra frå 2005 til 2007 den norske ambassadøren i Kroatia. Frå hausten 2007 til 4. januar 2010 var ho statssekretær i Utanriksdepartementet, med ansvar for Europa- og handelssaker. I 2011 blei ho utnemnd til ambassadør i Tyrkia. I 2014 blei ho utnemnd til ambassadør i Tyskland.  Walaas blei utnemnd til den norske representanten til Europarådet i Strasbourg i 2016, med rang som ambassadør.

## Utmerkingar
I 2006 blei Walaas utnemnd til riddar av 1. klasse av Den Kongelege Norske Fortenesteordenen.

## Kjelder

**Denne artikkelen bygger på «[[:nb:Astrid Krag|Astrid Krag]]» frå , den 12. mars 2024.*  

## Bakgrunnsstoff
* CV hos Utenriksdepartementet
Verdscupen i skiskyting 1980

**Verdscupen i skiskyting 1980** tok til den 18. januar og vart avslutta 30. mars. Turneringa omfatta 10 individuelle tevlingar. Utøvarane tevla i fem 20&nbsp;km og like mange 10-kilometerar, òg kalla normalprogram og sprint. I tillegg vart det arrangert fem stafettar over 4 x 7,5&nbsp;km. Renna fann stad i Ruhpolding (3) i Vest-Tyskland, Antholz (3) i Italia, Lahti (3) i Finland, Hedanäset (3) i Sverige og ved Murmansk (3) i dåverande Sovjetunionen. Dei seks beste poeng-fangstane til deltakarane talde med i samandraget i verdscupen.

Frank Ullrich frå Aust-Tyskland vann to av dei ti renna og sigra framom landsmennene Klaus Siebert og Eberhard Rösch. Ullrich vann fire av tevlingane, Siebert vann tre tevlingar. Aust-Tyskland vann dei fire siste stafettane, Noreg vann den fyrste.

## Individuelt

## Kjelder

**Denne artikkelen bygger på «[[:de:Biathlon-Weltcup 1979/80|Biathlon-Weltcup 1979/80]]» frå ,  den 24. mars 2024.*
Meryll Abrahamsen

**Meryll Krysteen Abrahamsen Rosales Serrano** () er ein norsk-filippinsk fotballspelar frå Veavågen på Karmøy, som spelar for Stabæk.

## Karriere
### Klubbkarriere
Abrahamsen debuterte for A-laget til Haugar som 14-åring i 2012, og spelte tre sesongar for klubben i 2. divisjon før ho gjekk til Avaldsnes. Ho debuterte i Toppserien mot Røa i oktober 2015, og scora på si fyrste ballberøring etter å ha vore på banen i berre halvtanna minutt. Ho fekk kun to kampar i Toppserien i 2015, men fekk eit innhopp i cupfinalen mot LSK Kvinner. Ho spelte seg til ein sentral del av laget i løpet av dei neste sesongane, og blei cupmeister med klubben i 2017.

I januar 2019 signerte Abrahamsen ein eittårskontrakt med LSK Kvinner. Ho var med å vinne både serie og cupen med klubben same sesong. 

I desember 2019 signerte Abrahamsen for Arna-Bjørnar. I november 2021 forlende ho kontrakten med klubben.

I januar 2022 signerte Abrahamsen for Stabæk.

### Landslagskarriere
Abrahamsen har aldersbestemte landskampar for Noreg. I 2022 fekk ho tilbod om å spele for det filippinske landslaget, som ho var kvalifisert til spel for ettersom at mora hennar kjem frå Filippinane.

I desember 2022 scora Abrahamsen sitt fyrste landslagsmål for Filippinane i ein vennskapskamp mot Papua Ny-Guinea.

Abrahamsen var ein del av den filippinske troppen til VM i Australia og New Zealand i 2023, der ho var med å møte Noreg i gruppespelet. 

## Merittar
#### Med Avaldsnes
* Noregsmeisterskapen: 2017

#### Med LSK Kvinner
* Toppserien: 2019
* Noregsmeisterskapen: 2019 

## Kjelder

**Denne artikkelen bygger på «[[:nb:Meryll Abrahamsen|Meryll Abrahamsen]]» frå , den 24. mars 2024.*  

## Bakgrunnsstoff
* Meryll Abrahamsen Serrano hos Footballdatabase
* Meryll Abrahamsen Serrano hos Noregs Fotballforbund
* Meryll Abrahamsen Serrano hos Soccerdonna
Elin Østebø Johansen

**Elin Østebø Johansen** () er ein norsk diplomat. Ho er den norske ambassadøren til Verdshandelsorganisasjonen (WTO) og EFTA og har vore norsk ambassadør i Uganda.

## Utdanning og karriere
Johansen avla i 1985 hovudfag i samfunnsgeografi ved Universitetet i Oslo. Same år byrja ho å arbeidde for Utviklingsprogrammet til SN (UNDP) på Filippinane. I 1987 blei ho tilsett i Handelsdepartementet, men byrja i januar 1988 i Utanriksdepartementet, der ho har virka sidan.  Frå 1991 til 1994 var Johansen stasjonert i Bern. Ho arbeidde deretter i Oslo med handelsspørsmål og i den administrative avdelinga til Utanriksdepartementet før ho i 1998 fyrst blei ambassaderåd, så i 1999 ministerråd, ved den faste delegasjonen til Noreg i Genève. Johnsen fortsette å arbeide med spørsmål knytta til Verdshandelsorganisasjonen og OECD frå 2002 til 2003, då ho som avdelingsdirektør var knytt til avdelinga for handelspolitikk, naturressursar og miljø. I 2006 blei Johansen ekspedisjonssjef for Serviceavdelinga i Utanriksdepartementet. Johansen blei i 2008 utnemnd til den faste representanten for Noreg ved Det europeiske frihandelsforbundet (EFTA) og Verdshandelsorganisasjonen (WTO) i Genève og fekk rang av ambassadør.

I perioden 2013–2014 var Johansen seniorrådgjevar i Utanriksdepartementet i Oslo. I 2014 tiltredde ho som ambassadør til OECD i Paris, og hadde dette embetet til 2018. I 2019 blei ho utnemnd til norsk ambassadør i Uganda.

## Utmerkingar
I 2009 blei Johansen utnemnd til kommandør av Den Kongelege Norske Fortenesteordenen.

## Kjelder

**Denne artikkelen bygger på «[[:nb:Elin Østebø Johansen|Elin Østebø Johansen]]» frå , den 24. mars 2024.*
The Jesus and Mary Chain

**The Jesus and Mary Chain** er ei alternativ rockegruppe frå Glasgow i Skottland. Gruppa blei grunnlagd i 1984, og oppløyst 15 år seinare. Frontfigurane i gruppa var brødreparet Jim og William Reid, og det meste dreidde seg om desse to vokalistane og gitaristane, medan resten av bandet stadig blei bytta ut. The Jesus and Mary Chain oppnådde aldri nokon stor kommersiell suksess, men er ofte rekna som eit svært innverknadsrikt band, til liks med den største inspirasjonskjelda deira, The Velvet Underground.

## Diskografi

* *Psychocandy* (1985)
* *Darklands* (1987)
* *Automatic* (1989)
* *Honey's Dead* (1992)
* *Stoned & Dethroned* (1994)
* *Munki* (1998)
* *Damage and Joy* (2017)
* *Glasgow Eyes* (2024)

## Kjelder

**Denne artikkelen bygger på «[[:no:The Jesus and Mary Chain|The Jesus and Mary Chain]]» frå ,  den 24. mars 2024.*  

## Bakgrunnsstoff

*
Mette Bergsvåg Ekrheim

**Mette Heidi Bergsvåg Ekrheim** ( ) er ein norsk politikar som representerer Senterpartiet. Ekrheim er vald som ordførar i Etne kommune frå og med september 2019.  I 2015 stilte ho som ordførarkandidat under kommunevalet, men hadde færre røyster enn Siri Klokkerstuen (Ap). 

I perioden 2017–2021 sat Ekrheim som vararepresentant i fylkestinget for Hordaland. 

## Kjelder

**Denne artikkelen bygger på «[[:nb:Mette Bergsvåg Ekrheim|Mette Bergsvåg Ekrheim]]» frå , den 24. mars 2024.*  

## Bakgrunnsstoff
*Ordførar i Etne kommune | Profil
Mette Abildgaard

**Mette Abildgaard Juulsager** () er ein dansk politikar for Det Konservative Folkeparti. Ho har vore vald til Folketinget frå Nordsjællands storkrins sidan 2015. Ho har vore både formann og politisk ordførar for den konservative folketingsgruppa.

## Liv og virke
Abildgaard vaks opp i landsbyen Føvling i dåverande Holsted kommune. Faren var lastebilsjåfør, og mora arbeidde på ein eldreheim. Ho tok studentereksamen ved Tørring Gymnasium i 2007 og kandidatutdanning (med graden cand.scient.soc.) i offentleg administrasjon og kommunikasjon ved Roskilde Universitet i 2013. Ho har sidan budd i København-området. Ho har vore kommunikasjonsrådgjevar for Betty Nansen Teatret og for IT-selskapet Solution Team.

Abildgaard melde seg inn i Konservativ Ungdom som 14-åring. I perioden mellom 2009 og 2014 var ho 2. vara til dei konservative til Europaparlamentet. Abildgaard blei vald inn i regionrådet for Region Hovedstaden i 2014, og blei formann for den konservative gruppa, formann i kreftutvalet og medlem av helseutvalet og psykiatriutvalet. Ho blei styremedlem i Patienterstatningen og Professionshøjskolen Metropol i tillegg til medlem av helseutvalet i Danske Regioner. I 2015 blei Abildgaard vald til Folketinget frå Nordsjællands storkrins med 3&nbsp;207 personlege røyster, etter å ha vore 1. vara i perioden 2011–2015.

Abildgaard har vore spesielt engasjert i kreftsaka. Ho har vore friviljug kampanjeleiar i Kræftens Bekæmpelse.

## Privatliv
I 2016 gifta Abildgaard seg med journalisten Jens Jacob Juulsager. Dei bur i København.

## Kjelder

**Denne artikkelen bygger på «[[:nb:Mette Abildgaard|Mette Abildgaard]]» frå , den 24. mars 2024.*
Verdscupen i skiskyting 1978

**Verdscupen i skiskyting 1978**, den aller fyrste i rekka, tok til den 14. januar i Ruhpolding i dåverande Vest-Tyskland og vart avslutta 4. april i Sodankylä i Finland. Turneringa omfatta 10 individuelle tevlingar. Utøvarane tevla i fem 20&nbsp;km og like mange 10-kilometerar, òg kalla normalprogram og sprint. I tillegg vart det arrangert fem stafettar over 4 x 7,5&nbsp;km. Renna fann stad i Ruhpolding (3), Antholz (3) i Italia, Hochfilzen (3) (VM i skiskyting 1978) i Austerrike, Murmansk (3) i dåverande Sovjetunionen og Sodankylä (3). Dei seks beste poeng-fangstane til kvar enkelt deltakar talde med i samandraget i verdscupen.

Frank Ullrich frå Aust-Tyskland vann denne fyrste verdscupen framom landsmannen Klaus Siebert. Begge sigra i tre enkeltrenn. Aust-Tyskland vann òg dei tre fyrste stafettane, Sovjetunionen dei to siste.

Norske Sigleif Johansen vann 10-kilometeren i Ruhpolding og Odd Lirhus vart verdsmeister på 20&nbsp;km i Hochfilzen.

## Individuelt

## Kjelder

**Denne artikkelen bygger på «[[:de:Biathlon-Weltcup 1977/78|Biathlon-Weltcup 1977/78]]» frå ,  den 25. mars 2024.*
Viktor J. Klimenko

**Viktor Jakovlevitsj Klimenko** () er ein tidlegare turnar frå Moskva som representerte Sovjetunionen. Han vart i 1972 olympisk meister i bøylehest og 1971 og 1973 europameister i mangekamp.

Klimenko var med i dei sovjetiske mannskapa som vann sølvmedaljar i lagtevlinga under Sommar-OL 1968 og Sommar-OL 1972, begge gongane slått av Japan. I 1968 tok han også OL-bronse i skranke. I Turn-VM 1970 fekk han sølv i hopp og bronse på bøylehest. Våren 1971 vart han europameister i mangekamp framom landsmennene Mikhail Voronin og Nikolaj Andrianov. Under dei olympiske sommarleikane 1972 i München vann han gullmedaljen i bøylehest og sølvmedaljen i hopp. I 1973 forsvarte han tittelen som europameister i mangekamp, vann i tillegg gull i to apparat-finalar. Etter å ha fått sølv i lagkamp ved Turn-VM 1974 var den internasjonale karrieren over.

## Kjelder

**Denne artikkelen bygger på «[[:de:Wiktor Jakowlewitsch Klimenko|Wiktor Jakowlewitsch Klimenko]]» frå ,  den 25. mars 2024.* 
*
Harsewinkel

**Harsewinkel** er ein by og ein kommune nordaust i forbundslandet Nordrhein-Westfalen i Tyskland, 
Kommunen omfattar 100,6 km² og 26&nbsp;000 ibuarar. Byen ligg om lag 30 km vest for Bielefeld.

Landbruksmaskinprodusenten Claas har hovudkontoret sitt i Harsewinkel.

## Kjelder

**Denne artikkelen bygger på «[[:de:Harsewinkel|Harsewinkel]]» frå ,  den 25. mars 2024.*  

## Bakgrunnsstoff

*
Rheda-Wiedenbrück

**Rheda-Wiedenbrück** er ein by og ein kommune nordaust i forbundslandet Nordrhein-Westfalen i Tyskland. Kommunen omfattar 86,7 km² og drygt 49&nbsp;000 ibuarar. Elva Ems renn gjennom kommunen.

Møbel- og bilindustri er viktigaste næringvegane i kommunen.
 
## Kjelder

**Denne artikkelen bygger på «[[:de:Rheda-Wiedenbrück|Rheda-Wiedenbrück]]» frå ,  den 25. mars 2024.*  

## Bakgrunnsstoff

*
Schloß Holte-Stukenbrock

**Schloß Holte-Stukenbrock** er ein by og ein kommune i forbundslandet Nordrhein-Westfalen i Tyskland, i kring 20 kilometer søraust for Bielefeld. Kommunen omfattar 67,5 km² og 27&nbsp;000 ibuarar. Elva Ems har sine kjelder i kommunen.

## Kjelder

**Denne artikkelen bygger på «[[:de:Schloß Holte-Stukenbrock|Schloß Holte-Stukenbrock]]» frå ,  den 25. mars 2024.*  

## Bakgrunnsstoff

*
Bente Kari Sletten Taranger

**Bente Kari Sletten Taranger** () er ein norsk politikar som representerer Høgre. I 2023 blei ho vald som ordførar i Austevoll i Vestland.

Frå 2012 til 2020 var Taranger finanssjef i DOF ASA.

## Kjelder

**Denne artikkelen bygger på «[[:nb:Bente Kari Sletten Taranger|Bente Kari Sletten Taranger]]» frå , den 25. mars 2024.*  

## Bakgrunnsstoff
*  Presentasjon hos Austevoll kommune
Gunn Åmdal Mongstad

**Gunn Åmdal Mongstad** () er ein norsk lokalpolitikar som representerer Senterpartiet. Ho var ordførar i Solund kommune i Sogn og Fjordane frå 2003 til 2011 og igjen frå 2015. Ho har vore vald medlem av Sogn og Fjordane Fylkesting frå 2007–2019, og frå 2019 fast medlem i Fylkestinget i Vestland.

Mongstad er utdanna adjunkt og har vore tilsett ved Solund barne- og ungdomsskule frå 1988 både som lærar og undervisningsinspektør.

## Kjelder

**Denne artikkelen bygger på «[[:nb:Gunn Åmdal Mongstad|Gunn Åmdal Mongstad]]» frå , den 25. mars 2024.*  

## Bakgrunnsstoff
* Gunn Åmdal Mongstad hos Senterpartiet.
* Gunn Åmdal Mongstad hos Solund kommune.
Monica Nielsen

**Monica Nielsen** () er ein norsk politikar for Ap som sidan blei ordførar i Alta kommune i 2015.

Nielsen er oppvaksen i Alta, og studerte økonomi og administrasjon ved Høgskolen i Finnmark. Ho har hatt fleire leiarverv i Alta Arbeidarparti; gruppeleiar frå 2011 til 2015, leiar av Altas kvinnenettverk og partilag, i tillegg til nestleiar i hovudutval, hamnestyret og administrasjonsutval frå 2007 til 2011.

Nielsen har per 2015 sete to periodar i Alta kommunestyre og formannskap.

## Kjelder

**Denne artikkelen bygger på «[[:nb:Monica Nielsen|Monica Nielsen]]» frå , den 25. mars 2024.*  

## Bakgrunnsstoff
* Om ordføraren på nettisda til Alta kommune.
Aki-Matilda Høegh-Dam

**Aki-Matilda Høegh-Dam** () er ein grønlandsk politikar som representerer partiet Siumut. Ho blei vald inn på Folketinget som 22-åring ved folketingsvalet i 2019.

## Bakgrunn
Aki-Matilda Høegh-Dam stammar frå Sisimiut, men har også budd i Nuuk, Upernavik og Qaqortoq. Ho vaks opp saman med to eldre brør, og har dessutan to halvsystrer på farssida. I 2015 flytta ho til København for å studere statsvitskap ved Københavns Universitet.

I 2015 deltok Høegh-Dam i missetevlinga  og blei nummer 6 i finalen, noko som gav ein del merksemd på Grønland.

Høegh-Dam kjem frå ein politisk aktiv familie. Faren hennar Kim Høegh-Dam er aktiv politikar i Partii Naleraq, og broren hennar Qarsoq har arbeidd for partiet. Ho er kjærasten til politikaren Kuno Fencker, som var kandidat for for Partii Naleraq under folketingsvalet i 2019.

## Politisk karriere
Som 14-åring byrja Høegh-Dam å utføre frivillig arbeid i barnerådet til NAKUUSA. NAKUUSA er eit prosjekt som er oppretta i samarbeid med Grønlands Selvstyre og UNICEF for å styrke stillinga til barnekonvensjonen til SN på Grønland. I 2011 deltok Høegh-Dam i eit barnetoppmøte som blei halde av NAKUUSA i Ilulissat, der 40 grønlandske unge diskuterte korleis grønlandske barn og unge kunne få eit betre liv. Arbeidet i NAKUUSA fekk ho til å engasjere seg politikk, og som 15-årig melde Høegh-Dam seg inn i ungdomspartiet til Siumut.

Høegh-Dam har vore partisekretær i Siumut Ungdom. Ho hjelpte til på kontoret til Siumut i Inatsisartut fleire gongar frå 2013 til 2015, og blei deretter tilsett som studentmedhjelpar for Siumut i Folketinget då ho kom til København.

## Tale på grønlandsk i Folketinget
Etter den årlege utgreiinga om riksfellesskapet, som blei lagt fram av statsminister Mette Frederiksen 12. mai 2023, heldt Høegh-Dam ein tale på grønlandsk, og avviste etterpå, også på grønlandsk, å lese talen opp på dansk. Talen blei starten på ein debatt som 21. september 2023 førte til at det blei tillate å tale på grønlandsk og færøysk, dersom talaren etterfølgjande omset talen til dansk. Dessutan kan folketingsmedlemmar som er valde frå Grønland og Færøyane få pengar til å tilsetje ein tolk, på same måte som enkelte skriftlege utgreiingar som omfattar grønlandske og færøyske forhold blir omsett. Høegh-Dam vann prisen for årets danske tale, som blir gjeven ut av institusjonen Danske Taler, for sin tale på grønlandsk. I grunngjevinga blir det framheva den debatten som talen skapte, og verknaden han hadde. Talen illustrerte ovanfor Folketinget den kjensla som grønlendarane kan ha, når dei ikkje forstår diskusjonar om landa deira på dansk, eit forhold som Høegh-Dam kom inn på i talen og gjerne ville gjere om på. 

## Kjelder

**Denne artikkelen bygger på «[[:nb:Aki-Matilda Høegh-Dam|Aki-Matilda Høegh-Dam]]» frå , den 25. mars 2024.*
Hermanus

**Hermanus** (opphavleg kalla *Hermanuspietersfontein*, men forkorta i 1902 då namnet var for langt for postverket) er ein by på sørkysten av Western Cape-provinsen i Sør-Afrika. Han er ein kjend stad for å sjå på sørkaperar under den sørlege vinteren til våren, og er ein populær stad å flytta til for pensjonistar.

## Historie
Hermanus Pieters (ca. 1778-1837) var ein nederlandsk lærar som kom til Kappstaden i 1815. Han blei rekruttert av nederlandsktalande bønder som ikkje likte at engelsk var det einaste språket som blei brukt i alle dei statlege skulane. Pieters budde i Caledon, men underviste på nederlandsk til bønder i eit stort område rundt byen, inkludert Hemel-en-Aarde-dalen. Han var ofte på ferie ved kjelda (*fontein*) i dagens Hermanus, der han fiska og hadde sauene sine på beite, og staden blei etterkvart kjend som «Hermanus Pieters se Fonteyn». Han døydde før byen Hermanuspietersfontein eksisterte. 65 år etter at han døydde bestemte postverket seg for å forkorta namnet til Hermanus.

## Kvalar og kvalkikking

Byen er kjend for at det ofte sym kvalar forbi som er synlege frå byen. Sørkaper er den vanlegaste arten i Hermanus-bukta, men det kjem også andre artar til området. Ein kan sjå kvalane frå klippene langs kysten frå juni og vanlegvis tik byrjinga av desember. Historisk jakta ein kval i Betty's Bay i nærleiken, men dei er no verna. Old Harbour Museum har fleire utstillingar om lokal kvalfangsthistorie, og De Wetshuis Photo Museum har ei bildeutstilling av  T. D. Ravenscroft som skildrar historia til Hermanus. The Whale Museum har eit skjelett av ein kval og ein audio-visuell presentasjon av kvalar og delfinar som blir vist to gonger om dagen.

Vitjande kan sjå kvalar frå klippene eller dra på kvalsafari med båtar eller luftfartøy. Sidan august 1992 har Hermanus hatt den einaste kvalutroparen i verda, der den fyrste var Pieter Classen 1992-1998, så Wilson Salukazana 1998-2006 og sidan Zolile Baleni. Kvalutroparen bles i eit tarehorn for å melda at det er sett kval. I 2005 gav Zakes Mda ut romanen *The Whale Caller* der kvalutroparen i Hermanus er hovudpersonen.

#### Kvalfestival
Hermanus har ein årleg kvalfestival, Hermanus Whale Festival, i slutten av september, for å feira kalvings- og paringssesongen. Økoturisme er hovudtema for festivalen Hermanus med Eco-Marine Village. Innbyggjarane og vitjande feirar migrasjonen til sørkaperar og andre marine dyrearter med aktivitetar og utstillingar knytte til havet. Før denne hovudfestivalen blir det halde ein Kalfiefees (Kalvefestival) for å ønska dei fyrste kvalane velkomen, vanlegvis i august. Ved begge festivalane har ein mat- og handverksbuer, miljøpresentasjonar og sørafrikanske dramaproduksjonar.

## Kjelder

**Denne artikkelen bygger på «[[:en:Hermanus|Hermanus]]» frå ,  den 25. mars 2024.*  

## Bakgrunnsstoff

*
Medina (fleirtyding)

**Medina** kan visa til:

* Medina – ein by i Saudi-Arabia.
* bydelen medina – ein bydel i mange nordafrikanske byar.
* Medina kommune – ein brasiliansk kommune i delstaten Minas Gerais.
* Medina-standarden – eit uttrykk for militære overordna sitt ansvar for handlingane til dei underordna, når dei ikkje kjenner til dei.
Katrin Dahl Jakobsen

**Katrin Elisabeth Dahl Jakobsen** () er ein færøysk lærar og politikar som representerer partiet Javnaðarflokkurin.

## Karriere
Jakobsen gjekk  og arbeidde som grunnskulelærar i Noreg før ho flytta tilbake til Færøyane i 1984. Ho blei då lærer ved Eysturskúlin i Tórshavn.

Jakobsen var vald inn på Lagtinget frå  1998–2004. Ho var 2. vara i perioden 2004–2008 og vald inn på nytt frå Færøyanes felles valkrins 2008–2011. Ho var formann i  1998–2000 og  2008–2011. Ho søkte ikkje attval til tinget i 2011.

Jakobsen var medlem av  i perioden 2005–2007.

## Familie
Jakobsen er enkje etter Martin Jakobsen (1951–2007), som og var kjend som Martin á Bakka. Han var ein av gründerane av havbruksselskapet , der Jakobsen framleis er medeigar. Konsernsjef  er nevøen deira.

## Kjelder

**Denne artikkelen bygger på «[[:nb:Katrin Dahl Jakobsen|Katrin Dahl Jakobsen]]» frå , den 25. mars 2024.*  

## Bakgrunnsstoff
* 
*
Annita á Fríðriksmørk

**Annita á Fríðriksmørk** () er ein færøysk politikar som representerer . Ho var medlem av det færøyske Lagtinget frå 1998 til 2011 og på nytt frå 2015 til 2019.

## Bakgrunn
Tidleg i 1990-åra gjekk Annita á Fríðriksmørk  og leia den færøyske studentorganisasjonen MFS. Ho har også ein bachelorgrad i statsvitskap. Ho arbeidde som lærar før ho blei politikar på heiltid. Ho har også arbeidd i sekretariatet for Nordatlantisk samarbeidsråd (NORA) i Tórshavn.

## Politisk karriere
Annita á Fríðriksmørk blei fyrste gong vald inn på Lagtinget frå  i 1998. Ho fekk sete i , der ho var komitéleiar frå 2002 til 2004. I september 2003 blei ho  i den andre regjeringa til , men partiet trekte seg fra regjeringssamarbeidet i desember same år.

Annita á Fríðriksmørk møtte i det danske Folketinget som vara for  i september og oktober 2008.

Frå 2015 til 2019 var Annita á Fríðriksmørk leiar i  og leiar for lagtingsgruppa til Tjóðveldi. Ho var også leiar for partiet si lagtingsgruppe frå 2009 til 2011. Ho blei ikkje attvald til Lagtinget i 2019.

## Kjelder

**Denne artikkelen bygger på «[[:nb:Annita á Fríðriksmørk|Annita á Fríðriksmørk]]» frå , den 25. mars 2024.*
Ingilín Didriksen Strøm

**Ingilín Didriksen Strøm** () er ein færøysk politikar. Ho har vore miljøvernminister på Færøyane sidan 2022 og innvald på Lagtinget sidan 2019. Ho representerer Javnaðarflokkurin.

## Bakgrunn
Strøm vaks opp i  og bur i Tórshavn. Ho har også hatt opphald i Danmark og Kenya. Ho har ein bachelorgrad i færøysk språk og litteratur frå  i Tórshavn.

Strøm er yngste dotter av tidlegare lagtingsmannen og landsstyremannen  og læraren Gyðja Hjalmarsdóttir Didriksen. Ho gifta seg i 2016 med musikaren . Dei har barn saman.

## Kjelder

**Denne artikkelen bygger på «[[:nb:Ingilín Didriksen Strøm|Ingilín Didriksen Strøm]]» frå , den 26. mars 2024.*
Verdscupen i skiskyting 2024

**Verdscupen i skiskyting 2024** tok til 26. november 2023 og vart avslutta 19. mars 2024. Turneringa omfatta 21 individuelle tevlingar for menn og like mange for kvinner, samt ei rekke stafettar. Renna fann stad i Östersund i Sverige, Hochfilzen i Austerrike, Lenzerheide i Sveits, Oberhof og Ruhpolding i Tyskland, Antholz i Italia,  Oslo i Noreg, delstaten Utah i USA og Canmore i Canada.

Dei mannlege utøvarane tevla i tre 20 km normalprogram, sju stk 10-kilometer sprint og like mange jaktstartar à 12,5 km, samt fire 15 km-lange fellesstartar. I tillegg vart det arrangert fem stafettar over 4 x 7,5 km. Med sine 8-åtte rennsigrar vann Johannes Thingnes Bø frå Noreg verdscupen for femte gong. På dei neste plassane kom bror hans, Tarjei Bø, og landsmennene Johannes Dale, Sturla Lægreid og Vetle Sjåstad Christiansen. 

Kvinnene tevla i tre 15 km normalprogram, sju stk 7,5 km sprint-tevlingar og like mange jaktstartar à 10 km og fire fellesstartar à 12,5 kilometer. I tillegg vart det arrangert fem stafettar over 4 x 6 km. Lisa Vittozzi frå Italia vann verdscupen, etter ein jamn strid mellom franske Lou Jeanmonnot på andreplass, norske Ingrid Tandrevold på tredjeplass og nummer fire, franske Justine Braisaz-Bouchet som med sine 5-fem enkeltsigrar vann flest renn av alle kvinnene.

## Menn
### Individuelt

## Kvinner
### Individuelt

## Kjelder

**Denne artikkelen bygger på «[[:de:Biathlon-Weltcup 2023/24|Biathlon-Weltcup 2023/24]]» frå ,  den 26. mars 2024.*
Harold Bloom

**Harold Bloom**, ()
var ein amerikansk litteraturkritikar og professor som ofte reknast som «den mest kjende litteraturkritikar i den engelskspråklege verda». 
Etter å ha publisert si første bok i 1959, skreiv Bloom meir enn 50 bøker, 
inkludert over 40 bøker med litterær kritikk, fleire bøker som diskuterer religion og ein roman. Han redigerte hundrevis av antologiar om ei rekkje litterære og filosofiske skikkelsar for Chelsea House-forlaget. Bøkene er omsette til meir enn 40 språk.

Bloom var ein forsvarar av den tradisjonelle vestlege kanonen i ei tid då litteraturavdelingane fokuserte på det han hånte som «harmeskulen» (multikulturalisme, feminisme, marxisme og andre). Han vart utdanna ved Yale University, University of Cambridge og Cornell University.

## Kjelder

**Denne artikkelen bygger på «[[:en:Harold Bloom|Harold Bloom]]» frå ,  den 26. mars 2024.* 

## Bakgrunnsstoff
* 
*
Aleksandr Tkatsjov

**Aleksandr Vasiljevitsj Tkatsjov** () er ein tidlegare turnar frå Semiluki som representerte Sovjetunionen. Han vart olympisk meister 1980 i skranke og i lagkamp, elles vann han tre VM-gull og fire EM-gull i perioden 1977-81. I 1977 viste han som den fyrste eit element i svingstang som seinare vert kalla Tkatsjov-overhopp, eit imponerande element som fleire utøvarar sidan har teke etter. 

Tkatsjov vann gullmedaljen i frittståande ved europameisterskapen 1977 i Vilnius, der han òg fekk med seg tre sølvmedaljar. Året etter fekk han ein sølvmedalje i lagkampen med det sovjetiske mannskapet ved Turn-VM 1978. I 1979 tok han gull og sølv ved EM i Essen. Ut på hausten drog han frå Turn-VM 1979 i Fort Worth med seks medaljar; gull i lagkamp, to sølv- og tre bronsemedaljar. Under dei olympiske sommarleikane i Moskva vann han gull i lagkamp og i skranke-øvinga, i ringar fekk han sølv. Året 1981 vart han fyrst europameister i mangekamp og svingstang i Roma, der han i tillegg vann han ein sølv- og tre bronsemedaljar. Sidan i Turn-VM 1981 vann han gull i mangekamp og i skranke. 

## Kjelder

**Denne artikkelen bygger på «[[:de:Alexander Wassiljewitsch Tkatschow|Alexander Wassiljewitsch Tkatschow]]» frå ,  den 26. mars 2024.*  
*
Bothy-balladar

**Bothy-balladar** er skotske folkesongar som er blitt sungne av landarbeidarar i Nordaust-Skottland.

Bothyar er enkle bygningar som blei nytta på gardar til å husa ugift gardsarbeidarar, ofte i tronge og enkle kår. Om kveldane kunne desse arbeidarane synga balladane som underhaldning. Musikkgrupper knytte til denne tradisjonen er kjende som bothy band. Nokre songar frå Child Ballads, som var døydde ut andre stader i Storbritannia, overlevde til 1920-talet i desse tilhøva. Det var eit mannsmiljø, og nokre av songane er obskøne. Dei kunne lovprisa pløyarar som elskarar («The Plooman Laddies», «My Darling Ploughman Boy»).

## Emne
Frå landsbyområda rundt Aberdeen kjem mange satiriske songar som er kritiske mot arbeidsvilkåra. Den best kjende er «The Barnyards of Delgaty» (eit ordspel på «The Barren Yirds o Delgaty»). Songane kan oppgje og spotta namn på verkelege bønder, tilsynsmenn og gardar. Det finst andre satiriske åtak i «Rhynie», «The Guise O Tough» og «Harrowing Time». «The Bogheid Crew» er i motsetnad til desse ei feiring av det gode arbeidet utført av arbeidarane, som blir namngjevne kvar og ein. Nokre av songane lovprisar landsbygda, som «Where The Gadie Rins», «Bonny Udny» og «Arlin's Fine Braes».

Nokre songar fortel om elskande i ulike samfunnsklassar. Den best kjende er «The Knight and the Shepherd's Daughter» (Child Ballad 110), som Steeleye Span spelte inn som «Royal Forrester». «The Laird o Dainty Doonby» er ein annan. I 1951 song Davie Stewart denne songen for den amerikanske samlaren Alan Lomax. Han er ein variant av ein song som blei gjeven ut av David Herd i 1776, i *Ancient and Modern Scottish Songs*.

Soldatar frå Highland-regimenta enda av og til opp som arbeidarar som budde i bothyar. Nokre balladar handlar om møte mellom soldatar og uskyldige ungjenter. «The Trooper and the Maid» (Child Ballad 299) er ein av dei. Den mest kjende av dei alle er «The Bonnie Lass o' Fyvie» (Pretty Peggy-O), som er blitt spelt inn av Simon og Garfunkel og mange andre. «The Forfar Sodger» handlar om Den spanske sjølvstendekrigen (1808-1814) og blei samla inn så sent som i 1951.

## Innspelingar

* *Bothy Ballads of Scotland* av Ewan MacColl (1961)
* *The Five Yokels&nbsp;— Bothy Nichts Volume 1* (c 1966)
* *The Angus Cronies&nbsp;— Bothy Nichts Volume 2* (c 1966)
* *Scottish Tradition 1 - Bothy Ballads: Music From the North East*
* *Songs From Aberdeenshire* (John Strachan, 2001)
* *1951 Edinburgh People's Festival Ceilidh* (2006) (various artists)
* *Go On, Another Song* (Davie Stewart) (ca. 1970)
* *Two Gentlemen of the Road* (Jimmy MacBeath og Davie Stewart, 2002)
* *Wild Rover No More* (Jimmy MacBeath, 1967)
* *There is a Man Upon a Farm - The Voice of the People vol 20* (1998)
* *In Freenship's Name* (Gordeanna McCulloch, 1997)

## Kjelder

**Denne artikkelen bygger på «[[:en:Bothy ballad|Bothy ballad]]» frå ,  den 26. mars 2024.*
Elsebeth Mercedis Gunnleygsdóttur

**Elsebeth Mercedis Gunnleygsdóttur** () er ein færøysk politibetjent og politikar som representerer partiet Fólkaflokkurin.

## Karriere
Gunnleygsdóttur har vore innvald på Lagtinget sidan 2011 og har blant anna sete som formann i  i perioden 2011–2015). Ho har også vore medlem av .

I september 2019 blei Gunnleygsdóttur  i  til . Barnelovgjevinga blei sett på spissen i denne perioden, ikkje minst som følgje av reservasjonane til Miðflokkurin om likekjønna samliv. Ho trekte seg i desember 2021 for å ta plass i Lagtinget og for å unngå at regjeringa blei felt på spørsmålet om foreldrerettane til likekjønna par.

## Kjelder

  
**Denne artikkelen bygger på «[[:nb:Elsebeth Mercedis Gunnleygsdóttur|Elsebeth Mercedis Gunnleygsdóttur]]» frå , den 26. mars 2024.*
Eyðdis Hartmann Niclasen

**Eyðdis Hartmann Niclasen** () er ein færøysk politikar og næringslivskvinne. Ho er medlem av det færøyske Lagtinget, som representant for Sambandsflokkurin.

Niclasen blei født på Grønland av færøyske foreldre og vaks opp på Færøyane og i Danmark. Ho er utdanna innan reiseliv og leiing. Niclasen byrja sin karriere i  i København. Ho flytta med familien sin til  på Færøyane i 2006, då ho blei konsernsekretær i .

Niclasen var borgarmeistar i  frå 2017 til 2020. I 2022 blei ho vald inn på Lagtinget for Sambandsflokkurin, etter å ha møtt ved fleire høve som vararepresentant.

## Kjelder

**Denne artikkelen bygger på «[[:nb:Eyðdis Hartmann Niclasen|Eyðdis Hartmann Niclasen]]» frå , den 26. mars 2024.*
Valerij Ljukin

**Valerij Viktorovitsj Ljukin** () er ein tidlegare turnar som representerte Sovjetunionen. Han vart i 1988 olympisk meister i svingstang og i lagtevlinga.

### Aktiv
Ljukin sikra seg fire gullmedaljar, ein sølvmedalje og ein bronsemedalje ved europameisterskapen 1987 i Moskva, mellom anna vart han europameister i mangekampen. Hausten same året vann han gull i lagtevlinga ved Turn-VM 1987 i Rotterdam, saman med karar som Dmitrij Bilozertsjev og Vladimir Artjomov. Under Sommar-OL 1988 i Seoul bidrog dei same tre turnarane til at Sovjetunionen tok gull i lagkampen. I mangekampen sigra Artemov føre Ljukin og med Bilozertsjev på tredjeplass. I apparat-finalane vann Ljukin gull i svingstang og sølv i skranke. Hausten 1991 vann han gull med det sovjetiske mannskapet i lagkampen ved verdsmeisterskapen i Indianapolis, då med lagkameratar som belarusaren Vitalj Sjtsjerba og ukrainaren Hryhorij Misjutin. I mangekampen vart Ljukin tredjemann, bak nettopp Misjutin og Sjtsjerba.

Ljukin utvandra til USA i 1992. Der var han trenar for dottera Nastia Liukin som i 2008 vart olympisk meister for USA.

## Kjelder

**Denne artikkelen bygger på «[[:en:Valeri Liukin|Valeri Liukin]]» frå ,  den 27. mars 2024.* 
*
Vasilij P. Rotsjev

**Vasilij Pavlovitsj Rotsjev** () er ein tidlegare langrennar som representerte Sovjetunionen. Han vart olympisk meister med det sovjetiske stafettlaget under Vinter-OL 1980.

Rotsjev tok bronsemedaljen på 15 km i Ski-VM 1974, berre halvtanna sekund bakom vinnaren Magne Myrmo. To dagar seinare gjekk Rotsjev den tredje etappen for Sovjetunionen sitt sølvlag i 4 x 10 km stafett. Han vann deretter 15-kilometeren i Lahti åra 1974, 1975 og 1977. Under dei olympiske vinterleikane i Lake Placid i 1980 gjekk han inn til sølvmedalje på tremila, for så å gå startetappen for det sovjetiske vinnarlaget i 4 x 10 km stafett.

Sonen Vasilij V. Rotsjev vann ein gullmedalje i Ski-VM 2005.

## Kjelder

**Denne artikkelen bygger på «[[:de:Wassili Pawlowitsch Rotschew|Wassili Pawlowitsch Rotschew]]» frå ,  den 27. mars 2024.*
Patrick Roest

**Patrick Roest** () er ein nederlandsk skeiserennar som vart verdsmeister i firkamp åra 2018, 2019 og 2020.

### Aktiv
I mars 2017 vart Roest andremann i Skeise-VM på Hamar, sigeren gjekk til landsmannen Sven Kramer. Året etter vann Roest sølvmedaljen på 1500 m og ein bronsemedalje i lagtempo under Vinter-OL 2018 i Pyeongchang. Tre veker seinare vart han verdsmeister i firkamp på heimebane i Amsterdam. Ved europameisterskapen 2019 kom han på andreplass, like bak Sven Kramer. Under verdsmeisterskapen på enkeltdistansar i Inzell fekk han sølv både på 5&nbsp;000 og 10&nbsp;000 m. I mars 2019 vart han verdsmeister i Calgary, etter at norske Sverre Lunde Pedersen fall på 10&nbsp;000 meter.
	Vinteren 2020 i Heerenveen tok Roest bronse på 1500 m og gull i lagtempo og  5&nbsp;000 m i EM på enkeltdistansar. Sidan i sesongen vart han på Hamar verdsmeister i firkamp for tredje året i rad. 2021-sesongen vann han bronse på 1500 m, sølv på 5&nbsp;000 m, og gull i lagtempo ved VM i enkeltdistansar i Heerenveen.
	Under Vinter-OL 2022 i Beijing vann han sølvmedaljane på 5&nbsp;000 m og på 10&nbsp;000 meter. Han vart andremann også i verdsmeisterskapen på Hamar. I alle desse tre tevlingane måtte han sjå seg slått av svenske Nils van der Poel. Vinteren 2023 vart Roest europameister på Hamar, og han vann gull på 5&nbsp;000 m og i lagtempo ved VM i enkeltdistansar i Heerenveen. Vinteren 2024 gjekk han i mål til gullmedalje på 5&nbsp;000 meter både i enkeltdistanse-EM og enkeltdistanse-VM. I verdsmeisterskapen i firkamp enda han som sist på andreplassen.

Roest har sidan mars 2019 stått øvst på den såkalla Adelskalenderen. Pr 31. mars 2024 med poengsummen på 144,056.

## Kjelder

**Denne artikkelen bygger på «[[:nl:Patrick Roest|Patrick Roest]]» frå ,  den 27. mars 2024.*
Antoinette Rijpma-de Jong

**Antoinette de Jong** () er ein nederlandsk skeiserennar. Ho vart europameister i firkamp i 2019, 2021 og 2023. I tillegg har ho vunne to individuelle VM-gull på distanse og tre VM-gull i lagtempo for Nederland.

## Kjelder

**Denne artikkelen bygger på «[[:de:Antoinette Rijpma-de Jong|Antoinette Rijpma-de Jong]]» frå ,  den 27. mars 2024.*
Heidi Petersen

**Heidi Petersen** () er ei færøysk forretningskvinne, tidlegare lærar og politikar som representerte partiet Tjóðveldi på Lagtinget og i kommunalpolitikk.

## Bakgrunn
Petersen er fødd i Kvívík og er utdanna lærer. Ho er gift med forretningsmannen Tummas Christophersen frå . Ektefellen var med på å kjøpe reisebyrået Flogfelag Føroya (no 62°N) i 2007. I 2014 blei han eineeigar, mens Petersen blei dagleg leiar.

## Politisk karriere
Petersen var vald inn i  for  i perioden 1989–1992, og sat i same periode i styret i . Ho var vald inn på Lagtinget frå Norðurstreymoy i perioden 2004–2008, vald for Tjóðveldi, og møtte fast for fiskeriminister  i eit halvår i 2008. Ho sat i  og . Ho leia veljarforeininga til Tjóðveldisflokkurin på Norðurstreymoy i perioden 2001–2004 og partiet sitt landsstyre 2002–2004.

## Kjelder

**Denne artikkelen bygger på «[[:nb:Heidi Petersen|Heidi Petersen]]» frå , den 27. mars 2024.*
Ruth Vang

**Ruth Vang** () er ein færøysk politikar og jordmor, busett i Tórshavn. Ho har vore  på Færøyane sidan desember 2022. Ho er leiar for det liberale partiet Framsókn.

## Yrke
Vang er utdanna jordmor ved Danmarks Jordemoderskole i København i 1992 og arbeidde som jordmor på  i Tórshavn 1992–1999, og deretter leiande jordmor 1999–2005. Parallelt tok ho ein HD i rekneskap og  ved  2001–2005 og føretok eit karriereskifte til finanssektoren. I 2005–2011 var ho kredittrådgjevar i . Sidan 1. januar 2013 er ho tilsett som avdelingsleiar i .

## Politisk karriere
Vang stilte opp til lagtingsvalet 2015 utan å bli vald, men kom deretter inn på tinget som suppleant for formannen i Framsókn , då han blei utnemnd til  og   i regjeringa til . Sidan 2015 har Vang sete i ; i 2015–2019 som formann for komitéen og sidan 2020 som medlem av komitéen. 
 
## Familie
Vang er dotter av Ester og Petur Danielsen og er gift med Dánjal Vang. Dei har tre born: Ester, Petur Kristinn og Hanna.

## Kjelder

**Denne artikkelen bygger på «[[:nb:Ruth Vang|Ruth Vang]]» frå , den 27. mars 2024.*
Dimi Mint Abba

**Dimi Mint Abba** () var ein mauritansk musikar.

## Bakgrunn
Loula Bint Siddaty Ould Abba blei fødd i Tidjikja i Mauritania i 1958. Begge foreldra til Dimi var musikarar og faren hennar hadde blitt beden om å komponere den mauritanske nasjonalsongen. 

## Karriere
Dimi Mint Abba byrja å spele musikk alleride i ein tidleg alder. Hennar profesjonelle musikalske karriere byrja i 1976, då ho song på radioen og ho konkurrerte i Umm Kulthum Contest i Tunis. Hennar fyrste internasjonale utgjeving blei gjeven ut av plateselskapet World Circuit, etter innstilling frå Ali Farka Touré. På dette albumet blei ho ledsaget av sin mann Khalifa Ould Eide og sine to døtrer. Seinare har ho komponert fleire berømte og populære mauritanske låtar som «Hailala» og «Koumba bay bay». 

Dimi Mint Abba døydde i juni 2011 i Casablanca i Marokko av ein intracerebral hjernebløding. Hennar død blei skildra som eit «nasjonalt tap» av Mohamed Ould Abdel Aziz, tidlegare president i Mauritania.

UNESCO har teke med Dimi Mint Abba på si oversikt over kvinner som har hatt noko å seia for afrikansk historie.

## Kjelder

**Denne artikkelen bygger på «[[:nb:Dimi Mint Abba|Dimi Mint Abbag]]» frå , den 24. mars 2024.*
Hervør Pálsdóttir

**Hervør Pálsdóttir** () er ein færøysk politikar. Ho har vore medlem av Lagtinget sidan 2019. Ho representerer partiet Tjóðveldi.

## Bakgrunn
Pálsdóttir har vakse opp i både  og Tórshavn. Ho har gått vidaregåande skule i Kambsdalur og studert politikk og administrasjon ved  i Tórshavn.

## Politisk karriere
Pálsdóttir har vore leiar i ungdomsorganisasjonen  og i paraplyorganisasjonen Socialistisk Ungdom i Norden. Ho har også engasjert seg for klimasaka og abortsaka.

I 2019 blei Pálsdóttir vald inn på Lagtinget.

## Familie
Pálsdóttir kjem frå ei slekt med fleire kulturelt og politisk interesserte. Morfaren hennar, , var professor i nordiske språk, og oldefaren  var lagtings- og landsstyremann. Gjennom mormora si Birna, fødd , er ho også tippoldebarn av .

## Kjelder

**Denne artikkelen bygger på «[[:nb:Hervør Pálsdóttir|Hervør Pálsdóttir]]» frå , den 27. mars 2024.*
Sonja Jógvansdóttir

**Sonja J. Jógvansdóttir** () er ei færøysk organisasjonskvinne og politikar som representerer partiet Tjóðveldi.

## Bakgrunn
Jógvansdóttir vaks opp i  som dotter av læraren Jógvan Finnur Poulsen og kona Jónvør Hansdóttir. Ho har mastergrad i statsvitskap frå University of Edinburgh og supplerande kurs i forvalting frå Roskilde Universitet. I 2006 blei ho initiativtakar til og koordinator for SAMTAK, ein paraplyorganisasjon for den færøyske fagrørsla. Ho har tidlegare arbeidd som journalist i tillegg til saksbehandlar ved den færøyske EU-representasjonen i Brussel.

## Politisk karriere
Jógvansdóttir har særleg vore oppteken av emne som likestilling mellom kjønna, rettane til homofile og fattigdom. I 2015 blei ho vald inn på Lagtinget for det sosialdemokratiske partiet Javnaðarflokkurin med 1&nbsp;021 personrøyster, nest flest etter leiaren for partiet, . Kort tid etter valet melde ho seg ut av Javnaðarflokkurin, fordi regjeringa til Aksel V. Johannesen ikkje nemnde borgarleg vigsel av homofile i sitt regjeringsgrunnlag. Ho tok sete i Lagtingets justiskomité. Ho støtta regjeringa som partilaus. I februar 2019 melde ho seg inn i Tjóðveldi, men blei ikkje teken opp i lagtingsgruppa til Tjóðveldi, ettersom ho opphavleg var vald for eit anna parti. Ho stilte ikkje til attval til Lagtinget i 2019.

## Privatliv
Jógvansdóttir bur i Tórshavn som sambuar med tidlegare kulturminister Annlis Bjarkhamar.

## Kjelder

**Denne artikkelen bygger på «[[:nb:Sonja Jógvansdóttir|Sonja Jógvansdóttir]]» frå , den 27. mars 2024.*